ପାରାଫାଇମୋସିସ

ପାରାଫାଇମୋସିସ ହେଉଛି ଯେତେବେଳେ ଲିଙ୍ଗର ଅଗ୍ରଚର୍ମ  ଗ୍ଲାନ୍ସ ମୂଳରେ ରହିଯିବା ଫଳରେ ରକ୍ତ ପ୍ରତ୍ୟାବର୍ତ୍ତନ ହ୍ରାସ ପାଏ ।  ଲକ୍ଷଣଗୁଡ଼ିକ ମଧ୍ୟରେ ପ୍ରାୟତଃ ଗୁରୁତ୍ୱପୂର୍ଣ୍ଣ ଯନ୍ତ୍ରଣା ଏବଂ ଫୁଲା ହୁଏ । କେତେକ ସମୟରେ ଲୋକମାନେ ପରିସ୍ରା କରିବାକୁ ଅସମର୍ଥ ହୋଇପାରନ୍ତି । ଯଦି ଏହା ଜାରି ରହେ, ତେବେ ଗ୍ୟାଙ୍ଗ୍ରିନ୍ ହୋଇପାରେ। 

ଏହା କେବଳ ଆଂଶିକ କିମ୍ବା ଅସୁନତ ଲୋକଙ୍କ ମଧ୍ୟରେ ଘଟେ । ଏହାର କାରଣ ମଧ୍ୟରେ ସାଧାରଣତଃ ଆଗ ଚର୍ମକୁ ଏହାର ସ୍ୱାଭାବିକ ସ୍ଥିତିକୁ ଫେରାଇ ନ ଆଣିବା, ଯେପରିକି ମୂତ୍ର କ୍ୟାଥେଟର ରଖିବା ପରେ କିମ୍ବା ଯୌନ କାର୍ଯ୍ୟକଳାପ ପରେ ହୋଇଥାଏ ।  ଏହା ଛୋଟ ପିଲାର ଫୋଡ଼ିବା କିମ୍ବା ଅତ୍ୟଧିକ ଜୋରଦାର ସଫା କରିବା ପରେ  ମଧ୍ୟ ହୋଇପାରେ ।  ପରୀକ୍ଷା ଉପରେ ନିର୍ଭର କରି ରୋଗ ନିର୍ଣ୍ଣୟ କରାଯାଏ  ପ୍ରତିଷେଧରେ ଅଗ୍ରଚର୍ମକୁ ଏହାର ସାଧାରଣ ସ୍ଥିତିକୁ ଫେରାଇ ଆଣିବା ଆବଶ୍ୟକ ହୁଏ ।

ଏହା ଏକ ଜରୁରୀକାଳୀନ ପରିସ୍ଥିତି।  ପରିଚାଳନାରେ ଫୁଲା ହ୍ରାସ କରିବା ଏବଂ ଚିପିହୋଇଥିବା ଗ୍ଲାନ୍ସକୁ ଠେଲି ଦିଆଯାଏ । ବରଫ, ଚିନି ଏବଂ ହାତରେ ଚାପ ଦେଇ ଫୁଲା କମ କରାଯାଇପାରେ।  ସାଧାରଣତଃ ମୂତ୍ରନଳୀ କ୍ୟାଥେଟର ବାହାର କରିଦେବା ଆବଶ୍ୟକ ହୁଏ । ସ୍ନାୟୁ ଅବରୋଧ କରିବା, ସ୍ଥାନୀୟ ଲିଡୋକେନ୍ କିମ୍ବା ମର୍ଫିନ୍ ସାହାଯ୍ୟରେ ଯନ୍ତ୍ରଣା କମ କରାଯାଇପାରେ । ଯଦି ପଦକ୍ଷେପଗୁଡ଼ିକ ପ୍ରଭାବଶାଳୀ ନହୁଏ, ତେବେ ଏହାକୁ କାଟିବା ଆବଶ୍ୟକ ହୋଇପାରେ। 

ପାରାଫିମୋସିସ୍ ଅପେକ୍ଷାକୃତ ସାଧାରଣ, ଏହା ସୁନତ ହୋଇନଥିବା ପିଲାମାନଙ୍କ ମଧ୍ୟରେ ପ୍ରାୟ 0.୨% ଅଗ୍ରଚର୍ମ ସମସ୍ୟାକୁ ପ୍ରତିନିଧିତ୍ୱ କରେ।  ଏହା ସାଧାରଣତଃ ଯୁବକ ଏବଂ ବୃଦ୍ଧଙ୍କୁ ପ୍ରଭାବିତ କରେ । ଏହାକୁ ହ୍ରାସ କରିବା ପରେ, ଗୋଟିଏ ସପ୍ତାହ ପାଇଁ ଅଗ୍ରଚର୍ମକୁ ପ୍ରତ୍ୟାହାର କରିବା ଉଚିତ୍ ନୁହେଁ । ପୁନଃ ପୁନରାବୃତ୍ତିର ଦୀର୍ଘକାଳୀନ ପ୍ରତିରୋଧ ନିମନ୍ତେ  ସୁନତ କିମ୍ବା ଉପର ଭାଗ ଚିରି ଦେବାକୁ ହୁଏ । ଏହି ଅବସ୍ଥା ଅତି କମରେ ଖ୍ରୀଷ୍ଟପୂର୍ବ ୧୨୦୦ରୁ ବର୍ଣ୍ଣନା କରାଯାଇଛି, ବର୍ତ୍ତମାନର ନାମ ୧୦୦ ଖ୍ରୀଷ୍ଟାବ୍ଦରେ ବ୍ୟବହାର ଆରମ୍ଭ କରାଯାଇଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
ଶ୍ରେଣୀ:Translated from MDWiki